
DIALUNA mainta den sala di Conseho di Minister, Minister di Husticia mr. Andin 
Bikker conhuntamente cu colega Minister di Finanza, Xiomara Maduro a firma 
contracto cu Monumentenbureau pa proyecto di mantencion di edificio di Corte 
situa na J.G. Emanstraat 51. Despues di a tuma un destaho, Monumentenbureau a 
firma cu Minister Andin Bikker y Minister Xiomara Maduro hunto cu Presidente 
di Beheerraad di Corte y tambe e compania Albo Aruba N.V. e parti financiero y 
huridicamente pa cuminsa cu e renobacion. 














Na 1935 a construi e edificio di Corte cu despues a haya renobacion y den e edificio 
tin varios departamento. Edificio di Corte ta di tres oficina di Gobierno di Aruba y 
Bestuurskantoor ta di cuater. 

E dos edificionan aki t’e uniconan cu ta duna servicio pa mas di 50 ana. Antes Corsou 
so tabata pinta e mapanan, mientras cu Aruba ta pinta e plategrond. 

E fachada ta un aspecto cu Aruba antes no tabata mag di haci. Renobacion di e 
edificio ta hopi importante, pasobra e t’e Hof. 

Di parti Monumentenbureau nan ta gradici Minister Bikker como tambe Minister 
Xiomara Maduro, Beheerraad, usuarionan di Corte y e team di Monumentenbureau. 
E proyecto ta uno basta grandi y ta encera mas cu 3500 meter cuadra cu tin di bay 
haya mantencion. 

Corte ta un edificio monumental conecta cu un edificio moderno. E trabou ta encera 
170 dia y lo cuminsa awe dia 15 di juli y lo caba den mitar luna di mei 2021. 

Gobierno ainda no por sali di 





NO ta for di awor cu coronavirus, pero prome caba Go- 
bierno di Aruba no a logra yega na un palabracion cu 
Gobierno Venezolano pa ricibi personanan di e pais ey 
cu a keda ilegal riba nos isla. E situacion a empeora cu 
coronavirus, ya cu ni via di otro destinacionnan no por 
manda e personanan aki Venezuela. 


Aworaki Aruba tin dos area di detencion, uno na Da- 
kota y otro na FOL na Aeropuerto, unda en total tin 
rond di 80 persona deteni, sea cu nan tabata kedando 
ilegal na Aruba of ta personanan cu a caba di sinta nan 
castigo y mester deporta nan. 


Den un reciente conferencia di prensa por a scucha 
Minister mr. Andin Bikker (Husticia) un biaha mas pa- 
piando cu no ta logrando ainda pa yega na un acuerdo 


cu principalmente Venezuela pa por manda e hende- 
nan aki bek nan pais. 


Na San Nicolas: 


4 Criatura viola 
sexualmente dor 
di nan mayornan 





AYERA madruga Jeugd en Zeden Politie a haci un entrada 
hudicial na un cas na San Nicolas. 

Aki Jeugd en Zeden Politie a detene e homber di inicialnan 
D.A. P.T naci na Republica Dominicana y su senora V.V.V. 
naci na Aruba tur dos sospecha di a haci “ontucht” cu dos yiu 
biologico di nan dos y dos yiu di criansa di e homber y yiu 
biologico di e muher. 


Huez Comisario y Departamento Crimen Organiza y Polis 
Tecnico a yuda Jeugd en Zeden Politie den e entrada hudicial 
akı. 

Mester bisa cu ta un denuncia cu Jeugd en Zeden Politie a 
haya na luna di juni 2020 y a traha duro riba esaki pa por 
haya e autorisacion di Ministerio Publico pa por a detene e 
pareha akı. 


E edadnan di e muchanan ta respectivamente 1, 3,11 y 12 aña. 


reto pa saca ilegalnan di Aruba 





Den e mesun conferencia por scucha e mandatario men- 
ciona cu el a haya un suma di placa pa drecha e facili- 
dad na Dakota, cu berdad ta den mal estado, y tambe 
mehora e aspecto di seguridad n’esun na Aeropuerto. 
E pregunta cu hopi a haci ta pakico no uza e esfuerso 
aki pa convence Gobierno di Venezuela pa ricibi nan 
hendenan bek y Aruba lo yuda, uzando e placa ey, pa 
percura cu e hendenan aki tin tur testnan haci di Covid 
y ta bay cu materlalnan di proteccion. 

Den e mesun conferencia aki di dos siman pasa e man- 
datario a bisa “nos ta spera di haya un breaktrough” 
e siman aki pa haci 1 of 2 buelo pa saca esnan cu ta 
deten1’. 

Sinembargo awe ta un poco mas cu dos siman leu y al- 
nda e mandatario no tin ningun noticia. 

Banda die personanan deteni n’e dos centronan aki, 
tin casi 500 persona cu a meld, pa motibo di kier bolbe 
nan pais. Nan tampoco tin un status legal na Aruba. 





Otro Arubiano 





contagia cu Covid 19 


Departamento di Salud Publico (DVG) a confirma 


cu a constata un caso mas di Covid-19 na Aruba. Ta 





trata aki di un persona residente di Aruba kende na 
Aeropuerto a test na momento di su yegada for di 
Miami. 

Despues di a haci e test corespondiente na Aeropuer- 
to, el a sigui e procedura indica segun protocol pa 
permanece na su cas den cuarentena pendiente su 


resultado. E ta bira e di 4 caso activo awor na Aruba. 


No mas cu e siman aki nos a informa cu un die ru- 
man muhernan cu a bin contagia cu e virus for di 
Baranquilla, Colombia, a recupera completamente y 
consecuentemente e casonan a baha na tres. 

Esey ta inclui un caso procedente di Colombia, un di 
Peru y e piloto di Merca. 

Cu e caso aki acerca nos a bolbe subi na 4. Remarca- 
bel ta cu ainda ningun turista a bin contagia, sino cu 


tur e casonan activo ta nos mesun hendenan. 

Na Aruba 1 pashent cu MS a contagia y a recupera 








Durante webinar, 
Neurologonan a 





intercambia informacion 





PA prome biaha den historia, 
Aruba a participa den e Webinar 
di e organisacion LACTRIMS, 
esta Latin American Committee 
for Treatment and Research in 
Multiple Sclerosis. 

Neurologo Roberto Weiser a rep- 
resenta Aruba unda el a splica 
con a trata pashent cu a haya 
Coronavirus y tin e enfermedad 
Multiple Sclerosis (MS). 


E organisacion aki tin partici- 
pacion di paisnan for di Mexico 
te cu Argentina. E directiva di 
LACTRIMS a organisa e Webi- 
nar pasina tur pais den Latino 
America por ta na altura di e 
situacion di Covid-19 y pashent 
cu MS den region. 


Durante e Webinar cada partici- 
pante di e pais registra tabatin 4 
minuut pa presenta e situacion 
di Covid-19 den nan pais y inter- 
cambia informacion tocante pash- 
ent di MS cu a haya Covid-19. 


Multiple Sclerosis ta un enferme- 
dad neurologico unda e anticuer- 
po di e curpa humano por ataka 
su mes, pues un malesa auto-1m- 
munologico. 


tocante Covid-19 y 
pasheninan cu MS 





E enfermedad aki ta mas fre- 
cuente na Europa y e partı zuid 
di evenaar. 

Den e area tropical esaki ta me- 
nos frecuente y na Aruba tin reg- 
istra solamente 28 pashent cu tin 
MS. Tur pashent ta ricibi trata- 
mento y tin bon cuido for di e spe- 
clalistanan. 


Neurologo Weiser a papia den 
nomber di pashentnan di Aruba 
y esakı tabata un experencia unl- 
co. Den e prome ola di Covid-19, 
un pashent na Aruba cu tin MS 
a haya Covid-19 y a registr’e riba 
e lista di Latino America. Mescos 
otro neurologonan di otro pals- 
nan, el a entrega un raport con el 
a bay. 

Neurologo Weiser a duna di con- 
oce cu mester a keda monitor e 
pashent cu a haya Covid, pasobra 
e remedi por baha su defensa y 
sistema inmunologico pa defende 
contra e enfermedad. 

Tabata pendiente die pashent pa 
mira cu e no haya mas efectonan 
secundario. 


Tur cos a bay bon cu e pashent di 
Aruba y e persona no a haya sin- 
toma mayor. 




















Durante e webinar a haya sa cu 


tabatin pashentnan di otro pais 
cu sla haya hopi problema ora d1 
contagio cu Covid-19. Den e pan- 
demia aki mester tene hopi na 
cuenta e tipo di remedi cu ta duna 
pashent di MS pa no baha e siste- 
ma di defensa mas ainda. P’esey 
e webinar aki tabata algo unico 
y educativo pa por intercambia 
informacion y experiencia cu otro 
specialista den region tocante e 
virus nobo aki cu e meta pa duna 
e mihor cuido posibel. 


E pashent di MS cu a haya Co- 
vid-19 na Aruba a uza remedi cu 
no ta peligroso. E specialistanan 
a tuma contacto cu tur pashent di 
MS na Aruba na momento cu ta- 
batin “shelter in place” pa alerta 
riba e Importancia di keda cas ya 
cu nan ta pashent di riesgo. 


Dr. Robert Weiser ta avisa tur 
pashent cu tin sea MS of otro en- 
fermedad cu un sistema inmuno- 
logico abou pa motibo di e enfer- 
medad of remedi, pa tene cuidou 
pa no haya Covid-19. Nos ta keda 
hop1 cauteloso y ta monitor di cer- 
ca e pandemia ak1 cu tin e posib1- 
lidad di trece un “second wave”. 

DURANTE e reunion di Rijksministerraad na Den 
Haag, Corsou y St. Maarten a laga Knops sa bon cla: 
“Steek de documenten maar in je reet”. 
Mientras di otro banda nos Eefje a prefera keda “chupa” 
un poco mas. Den un matutino local e balentenan di 
Eefje a yama Knops y Rutte pa “desgraciado” y ta 
lamenta cu no tin un bon traduccion na Hulandes oe 
palabra aki. 

E Hulandesnan sí tin diferente palabra pa “chupado” 
manera: Sliymbal, flemer, slippendrager, strooplikker, 
flikflooier, hielenlikker, kontelikker etc. 

E balentenan di Eefje por scoge awor cua ta pas pa nan 
lider... 
++++++++4+44+44+4+4++4+++4++ 
MEPistanan no ta laga nan malamaya, di kier sigui gana 
pueblo. Nan a logra saca potret di e Prome Minister di 
Taiwan y photoshop’e pa pone potret di Evelyn Wever 
Croes como un di e lidernan cu a tene Aruba for di 
Coronavirus. Que mentira. Bay gaña Baca!!! 

HA RA RA A AAA A A A A + 
Boso a lesa e landspakket Hulandes? Wel e.o. Hulanda 
ta recomenda pa bende accionnan den companianan 
estatal. Y asina ta habri porta pa companianan Hulandes 
pa haci nan entrada. Mira kico a sosode na Bonaire. 
Laga esey ta un les pa nos. 
+++++++++44+4+4+4++ 

Hulanda kier pa cambia nos Florin den Dolar. Un biaha 
mas, tuma e ehempel di Bonaire, unda Bonaire a bira 
e isla di Caribe Hulandes esun mas caro. Esey pueblo 
kier? Y asina Hulanda ta kitando nos autonomia cu 
consentimento di Gobierno Arubano. 
++4+++++++t++4+4t4444++ 
Evelyn Wever Croes no tin ningun apoderacion pa 
firma nada. Ningun partido tin mandato pa firma nada 
cu Hulanda. Mester consulta cu tur stakeholder y sigur 
mester apoderacion di Parlamento. Parlamento di Aruba 
ta dispuesto pa entrega tur cos na Hulanda? 
++++4++4+++t++4tt+4+4++++++ 
Aruba su hendenan hamas lo mag di entrega su autonomia 
pa un saco di placa. Dicon Hulanda cu a yuda e.o. 
Italia cu masha hop1 placa, pero sin ningun condicion. 
Hulanda ta abusando di Aruba su actua gobernantenan. 
+++++++++++4t4++4+ 
Mayoria di pueblo no tin nada di control riba maneho 
financiero di Aruba. Ta politiconan di Aruba y den e 
caso aki TUR, a crea e impresion cu politiconan no ta di 
confia mas. Pueblo ta fada y pesey no tin nada contra di 
un supervision di Hulanda, pero sin cu mester entrega 
nos autonomia. 
+++++++++t+t+t4tt444+ 
Na KIA tin un situaccion cu e malandronan kier manda. 
Y nan ta haya sosten di algun di e cuidadoornan di 
preso corupto. Ministerio Publico mester investiga 
e “negociante” grandi den KIA, kendenan ta bende 
celular, droga cu e presonan. 
Pexsy mes loke cu Gino Winklaar a haci di suspende 
henter e Cuerpo di K-9, ta na su lugar. Y ta laga e K-9 
di Polis haci e trabao den KIA. 


Sigui lesa na otro pagina > 

++++4+++++4444+4+4+4+4+++4++4++ 
Ki mishi si bo ta traha cu K-9 di KIA, bo no ta forma parti di 
cuidadornan di preso. Ta mescos cu un Rechreche ta nenga di haci 
di trabao di Polis, pasobra ta recherche bo ta. Cuidador di preso 
ta nan TUR. Ta di spera cu Minister Bikker para duro y no laga e 
cuidadornan aki subi su cabez. 
+++++++t++t+4ttt+tt4++++++ 
Bisando esaki, ya caba tin decision na Hulanda cu RST lo tuma e 
trabao cu Polsi ta haciendo. Polis ta perdiendo su autoridad na Aruba. 
Polis lo tin Hefe diPolis mas, pero un cabez di RST ta manda. Pesey 
mes ya caba Hulanda a laga sa cu RST mester di mas autoridad. 
++++++tt+4tttttt+++++ 
Hulanda kier mira cambio riba tereno di Enseñanza y si analisa loke 
Hulanda kier, nifica cu nan no ta confia Rudy Lampe tampoco. Kico 
e ta warda pa entrega su retiro? 
++4++++t+tt+4t4ttttt+++++4++ 
Fundacion Parke Arikok a duna di conoce di kier denuncia Alan 
Howell pa saca informa confidencial di un reunion. Alan Howell 
ta hibado campana for di hopi tempo caba. Pesey e ta sostene e 
Fundacion di UTV y ATV, siendo cu Fundacion Parke Arikok no 
kier mira UTV menos ainda ATV den parke. 
HA A A A A AAA A A AA + 

functioneren. Dit oct ook voor rom raat en/of Sint Maarten indien zij va A 

presidente fn Aruba, Curacao en Sint Maarten. 





ope at Home is 
bétter than, 
“Rest in Peace” 


6 feet away is 
better than 6 
feet under! Can’ 
get an AMEN 

Danki na tur esnan cu ta haci posibel cu 


E proceso di yegada di turistanan te ora 





nan yega na nan hotel ta bayendo bon 


ARUBA a habri frontera cu Merca y turistanan a cuminsa 
drenta contento di ta bek den nos pais y di ricibi e extra 
atencion y servicio di ora nan pisa suela Arubiano te ora 
nan yega nan hotel. Den conferencia di prensa di Gobierno 
di Aruba dialuna anochi, Prome Minister Evelyn Wever- 
Croes a gradici tur esnan di nos pais cu ta haciendo tur 
esfuerso p'e proceduranan estableci bay bon. 

Aruba a prepara durante hopi siman p’e apertura especial- 
mente cu Merca y tin proceduranan pa laga atras bon expe- 


riencia cerca nos bishitantenan. 


“Mi por conclui cu nos ta hiba un satisfaccion y nos ta bay- 
endo bon. Nos a habri nos frontera y e proceduranan ta tra- 
hando bon. Esaki ta muestra cu nos a prepara nos mes bon 
y berdad nos a tuma hopi siman pa prepara pe momento 
aki. Nos ta mira cu e procesonan aki di yegada di turistan- 
an te ora nan yega na nan hotel ta bayendo di bon forma y 
nos ta mira esey tambe den nan propio experlencianan cu 


nan ta comparti. 


Mi tin cu bisa cu mi mes a pasa aden tambe ora mi a bolbe 
di Hulanda den fin di siman, mi mester a haci e test di Co- 
vid y cumpliendo cu tur protocol na Aruba y e servicio cu 
mia haña ta uno hopi profesional y amabel y mihor cu tur 
cos bo ta bay den cuarentena, pero dentro di 12 ora caba bo 
a haña resultado y mi ta kere esaki ta algo cu poco pais na 


mundo por bisa di por haci. 


Mi kier gradici tur esnan cu ta haciendo esaki posibel paso- 
bra e no ta facil. Nos ta mira esnan cu ta traha den area di 
salubridad, esnan na aeropuerto, hotel, restaurant, sector- 
nan priva y publico, tur esnan cu ta haciendo esaki posibel 
di curason danki. Danki tambe na cada ciudadano di nos 
pais. Ora bo wak con contento e turistanan ta cu nan tey 
bek, cu nan ta hana un extra servicio di nos cludadanonan, 
ta yena bo cu hop1 alegria y orguyo y p'esak1 un danki di 
curason na tur esnan cu ta haci esak1 posibel. 

Tambe scuchando nos Korps Chef dunando un relato di fin 
di siman, mi kier gradici1 tambe e doño di e establecime- 
nonan cu ta cooperando y yudando nos pa por sigui maneha 


e crisis aki nan. 














E no ta facil, pero nos ta aprecia cu tur hende ta realisa e 


seriedad di e situacion y ta duna nan cooperacion. 

Pues nos ta bayendo bon y lo kler sigui bon y p'esak1 
nos mester dı bo compromiso y disciplina mas cu nunca. 
Tin tres regla basico cu cada ciudadano mester sigui 
mantene: 

1) Mantene e distancia: Of manera nos a tende si bo no 
por mantene distancia uza un mondkap. Pero mantene 
distancia pa si bo ta combersa cu un persona cu por tin 
e virus pa bo no pega cu ne. 

2) Higiena: Laba man mas frecuente cu ta posibel cu 
habon of uza hand sanitizer. E no ta yuda bo solamente 
cu Covid sino cu tur e virusnan cu normalmente nos ta 
sufri di dje. 

3) Si bo tin sintoma no sali, keda paden: Yama bo dok- 
ter di cas pa haci un cita inmediatamente pa haci e test 
pa nos por rule out si ta Covid of no. Y si en caso ta Co- 


vid pa nos por isola y proteha bo y bo famia. 


Laga nos keda corda e frase aki: No t’e pais mas poderoso 
t'esun cu ta combati Covid sino e pais mas disciplina. Aru- 
ba no ta un pais poderoso ni grandi y no tin hopi placa, pero 
nos por demostra si cu nos a marca historia di ta un pais cu 


ta disciplina. Nos ta conta riba bo disciplina tambe”. 


Diaranson, 15 Juli 2020 AWEMainta EI 


Diabierna 31 di 

juli ta ultimo dia 

pa haci cambio 
pa e Buki di 


Telefon 2021 








SI e nomber di un negoshi of di un cliente no 
ta aparece corectamente den e buki di telefon, 
clientenan tin chens pa haci cambio pa e Buki 
di Telefon 2021. 

Pa haci e cambionan necesario clientenan por 
pasa cualkier Teleshop cu nan identificacion 


valido. 


E ultimo dia pa registra nomber y adres corec- 
to pa publica den e edicion di Buki di Telefon 
2021 ta diabierna 31 di juli 2020. E registro di 
nomber ta bay segun e nomber y adres cu ta 
registra den e database di SETAR. 


E buki di telefon ta contene informacion di 
tur producto y servicionan cu SETAR ta of- 
rece como tambe e rekisitonan pa por aplica 
pa cualkier servicio y e localidad y orario di 
tur SETAR su Teleshopnan. 


Den e seccion di white pages ta haya tur num- 
ber di telefon fiho di cas of negoshi (cu no ta 
unlisted), tambe number di celular cu a wordo 
pidi pa ta listed. Den e seccion di yellow pages 
ta haya informacion y number di tur negosh1 
na Aruba den e diferente categoria. 

Ademas di esaki, e buki di telefon tin com- 
munity pages den cual por haya informacion 
y number di tur departamento di Gobierno y 
fundacionnan, y otro informacion valioso. E 


buki di telefon ta acesibel tambe online na 


www.arubayp.com. 








AUCTION 
THURSDAY JULY 23, 2020 


On Thursday July 23, 2020, at 11 AM, at the Conference Room 
of the Chamber of Commerce, Aruba, will be auctioned in public. 
ex. art. 3:268 jo. 3:254 Civil Code of Aruba: 


A residential house with apartments, locally known as 


BOEGOEROEI 20-A 


standing on a parcel of public land 600 m2 m2 in size, situated 
at Boegoeroei in Aruba, locally recorded as First Division Section 
L number 702. The lease rights will expire on April 17, 2030. 


Starting bid: Afl. 602.000,-- 


A residential house, locally known as 


WAYACA RESIDENCE 472 


standing on a parcel of full ownership land ca. 644 m2 m2 in 
size, situated at Wayaca in Aruba, locally recorded as First 
Division Section T number 40 index 448. 


Starting bid: Afl. 439.000,-- 


A residential house and an apartment complex, locally known as 


PONTON 81-J & 81-K 


standing on two parcel of full ownership land 550 m2 and 537 
m2 in size in size, situated at Ponton in Aruba, locally recorded 
as First Division Section K numbers 2586 and 2587. 


Starting bid:Afl. 654.000,-- 


AUCTION NOTARY: T.R. JOHNSON 


The auction is subject to the general conditions for foreclosure auctions and 
special auction conditions which will be determined by civil law notary T.R. 
Johnson. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bank guarantee issued by a reputable 
bank in Aruba to the amount of the highest bid increased with an amount equal 
to the auction costs. 

Minister Dangui Oduber: 





Raad van Advies tabata positivo riba e decreto 


(Landsbesluit) basa riba e Ley di AruBIG 


UN di e puntonan hopi importante den nos programa 
di partido y tambe den nos programa di gobernacion 
tabata pa durante e gobernacion aki por logra cu nos 
studiantenan di Aruba tin e opcion pa sigui specialisa 
den region y wordo reconoc1 oficialmente como special- 
ista na Aruba. 

Semper tabata asina cu na momento cu studiante kier 
slgul specialisa den e ramo di cuido medico e unico op- 
cion cu nan tabatin ta sigui studia y specialisa na Hu- 
landa pa nan por drenta e BIG Register. 

Si un studiante por ehempel kier sigui studia na Co- 
lombia, Costa Rica, Merca of Canada esaki no lo wordo 


a reconocl. 


Manera cu nos a drenta den Gobierno nos a cuminsa e 
proceso di AruBIG. E proceso pa reconoce nos ylunan di 
tera cu ta sigui specialisa den region den nan profesion 
como medico. E no tabata un proceso facil y e proceso a 
tuma su tempo. 

Cu e AruBIG nos kier logra cu nos yiunan di tera por 
sigul specialisa na Colombia, Costa Rica, Merca y Can- 
ada y nos kier garantiza cu tur esnan cu specialisa tin 
un calidad halto pa di e forma akı nos por mantene nos 
nivel di cuido. 

Ministerio di Turismo, Salud Publico y Deporte a traha 
hopi duro riba e proyecto aki. Nos mester a haci inves- 
tigacionnan, mester a haci cambio den e decreto basa 
riba AruBIG, mester cuminsa set up un kwaliteitsin- 
stituut, mester a busca contacto cu organonan di ac- 
creditacion y tambe stipula rekisitonan di estudio, cu 
ta enfoca riba universidadnan den region cu ta com- 


patibel cu e normanan halto cu nos ta uza na Aruba. 


WWW.awemainta.com 


fa? www.facebook.com/awemainta 





Tur esaki naturalmente ta tuma su tempo pa por pre- 
para algo bon. Nos a logra haci tur e trabounan y tur e 
cambionan conforme procedura mester wordo manda e 
organo consultativo (Raad van Advies) pa nan por re- 


pasa e cambionan y tambe duna un conseho riba esaki. 


Siman pasa nos a ricibi e conseho di Raad van Advies 
riba e cambionan den decreto di AruBIG y nos tin cu 
bisa nos ta hopi satisfecho cu e conseho akı. 

Awor ta traha riba e nader raport, y después e decreto 


lo keda manda pa Gobernador. 


Unabez esaki ta cla oficialmente nos por bisa cu Aru- 
BIG ta cla y esaki ta un logro hopi grandi pa pais Aruba. 
Nos lo mantene comunidad informa di e desaroyonan 
y lo anuncia oficialmente ora e proceso ta cla por com- 


pleto! 


583-1444 





583-1400 a 

Pago di SKOA Schoolgeld 
Facil y Liher pa cliente di 
Aruba Bank 


Haci Pago Online y Participa pa Gana 
AFL 500.- 


Aruba Bank conhuntamente cu SKOA kier informa di e siguiente 
metodonan di pago pa e schoolbijdrage pa ana escolar 2020-2021. 
Tur cliente di Aruba Bank por bishita un di nos area di “Self Service’ 
na Camacuri, Hato of San Nicolas y lo wordo asisti pa un di nos digital 
ambassador's cu lo guia cada cliente con pa uza e Customer Service 
Kiosk pa haci pago. 


Informacion necesario na 
momento di pago 





Aruba bank 
Stichting Katholiek Onderwijs Aruba 
6005292 


Paga SKOA Schoolgeld Online y na 
Kiosk (Gratis) 
1. Aruba Bank Online - Den e Address Book, busca SKOA Schoolgeld 


2. Aruba Bank App - Den e Address Book, busca SKOA Schoolgeld 
5. Aruba Bank Customer Service Kiosk 


>) Pa mas informacion por tuma contacto cu 
SKOA of nos Contact Center na 527 7777. 


*TUR mayor cu paga SKOA Schoolgeld online prome cu 31 di juli 
2020 ta participa pa gana AWG 500.- 


www.arubabank.com Arubaban eme 








10 AWEMainta Diaranson, 15 Juli 2020 





Canadian Bank Note ta duna sosten 
na Fundacion pa nos Comunidad pa 
yuda famianan den necesidad 











Canadian Bank Note Company, Limited (“CBN”) y Canadian Bank Note 
(Aruba) N.V. (CBNA” desde 2012 ta encarga cu maneho y operacion 
di Lotto, e loteria di Aruba. CBN ta agradecido pa su relacion cu pais 
Aruba cu ta data desde aña 1999. 

E companianan ta orguyoso di nan aporte na Aruba su comunidad, muy 
en particular riba e fondonan cu nan esfuerzonan a haci posibel pa de- 


porte cuminzando na 2012. 








Cu e situacion penibel na nos isla den mente, a busca manera pa haci 
un contribucion adicional cu lo haci un impacto riba e situacion actual. 
Den pasado caba a haci donacion na beneficio di nos pais varios biaha. 

Den cuadro di esaki a logra di partner cu Fundacion pa nos Comunidad 
pa cu donacion di pakete di cuminda n'esnan cu mas ta den necesidad 
aki na Aruba. A importa un container di cuminda cu ta ensera un to- 
tal di 55.000 pakete di cuminda, cual Fundacion pa nos Comunidad lo 


reparti entre esnan mas den necesidad. 


Diaranson, 1 di juli ultimo, oficina di Lotto principal na Oranjestad y 


San Nicolaas a sera su porta parti mainta pa publico, p'asina a duna un 








man cu e paketamento di e cumindanan cu a wordo importa. 


Renaissance Hotel y su gerente general, sr. Paul Gielen, tabata asina 
amabel di haci un sala disponibel pa por paketa e cuminda pa tres dia 
largo. Tabata un mainta ameno, caminda empleadonan di e loteria y 


boluntarionan di e fundacion a colabora cu otro pa forma paketenan. 


CBN y CBNA ta aplaudi y gradici Fundacion pa nos Comunidad pa nan 
contribucion na nos pais. E personanan cu ta desea di haya yudansa por 


tuma contacto cu e fundacion via e number di nan oficina, cu ta 588- 





0002 of por registra online na: https://www.fpnc.aw/aplicacion-online/. 

Parlamentario Dellanire Maduro (POR) 


Finalmente por mira avancenan 





Lider di graccion di POR den Parlamento, 
Dellanire Maduro ta satisfecho cu e 
anuncio haci dor di Minister di Salubridad 
relaciona cu e consehonan di Raad van 
Advies pa loke ta (landsbesluit/decreto) 
AruBig, cual segun e mandatario tabata 
bastante positivo. 

Partido POR den su programa a 
pone enfasis riba e parti di bin cu e 
reconocemento di nos dokternan cu a 
studia den e region y e importancia pa tin 
un tipo di registracion tipo BIG pa Aruba. 
E punto aki a wordo incorpora tambe 
den e programa di gobernacion Hunto pa 
Aruba di Gabinete Wever-Croes. 


Dellanire Maduro tabatin e honor di por 
a forma parti di e comision cu a traha 
riba e posibilidadnan di ampliacion di 
e ley AruBig y ta contento di por mira 
cu finalmente por tin avance pa yega 
n’e meta final, esta di por permiti nos 
dokternan yiu di tera cu a studia den e 
region por bin na remarke pa traha na 
nan propio pais manera debe ser. 


Di e manera aki ta contribui tambe na 
logra cu nos yiunan di tera por sigui 
specialisa nan mes den e region sin cu tin 
mester di haci'e na Hulanda, habriendo 
espacio pa na nos isla nos por conta cu 
mas specialistanan riba diferente area. 


E punto aki tin hopi aspecto positivo, 
entre otro por menciona, un cuido 
specialisa riba nos propio isla, evita 
gastonan personal of di AZV pa bay 
busca cuido den exterior, turismo medico 
pa nos isla y mas potencial pa sigui crece 
den e ramo medico den e region. 


Dellanire Maduro ta spera cu e trabou 
continua p’asina e otro profesionalnan 
den e ramo di salud por wordo reconoci, 
manera p.e. e dentistanan. 


For di Parlamento Maduro lo sigui 
e desaroyo aki di cerca unda nos 
profesionalnan medico y nos comunidad 
en general t'esnan cu lo mester wordo 
beneficia cu e cambionan aki. 





di Arubig 





























Registro di terminacion di relacion 


laboral riba mercado laboral 


E pandemia di Covid-19 a crea un gran impacto riba economia y 
mercadonan laboral rond mundo. Aruba no ta un excepcion den esaki. 
Medidanan cu a wordo tuma pa controla e virus a ocasiona cu mayoria 
compania a haña nan mes obliga di pone un paro na (cas1) tur actividad 
economico. Esaki a trece cune cu un gran parti di trahadornan a keda sin 
trabou. 


E situacion aki a crea varios pregunta serca trahadornan como tambe serca 
dunadornan di trabou. Trahadornan tabata desea informacion tocante nan 
derechonan laboral, of continuacion di pago di salario y nan dianan di 
vakantie. Dunadornan di trabou tabata desea informacion con pa baha e 
cantidad di trahador cual lo reduci gastonan operacional p*asina surpasa e 
crisis aki. Durante e temporada di duda y inseguridad aki, Departamento di 
Labor y Investigacion (DAO) a brinda asistencia na trahador y dunadornan 
di trabou. 


Riba e website di DAO a comparti informacion riba nos leynan laboral cu 
ta keda vigente durante e periodo di crisis. Por a mira tambe cu oficinanan 
di abogado y sindicatonan a expresa nan mes publicamente riba e topico 
di relacion laboral entre e trahador y e dunador di trabou. 

Un relacion laboral por yega na su fin conforme algun trayecto y motibonan 
cual ta legalmente regla. 

Mirando e preguntanan cu DAO a ricibi for di trahador y dunadornan di 
trabou por conclui cu pa un gran parti relaccionnan laboral a termina a 
base di acuerdo mutuo (areglo di pakete). 


DAO ta desea di colecta mas informacion tocante e terminacion di 
relacionnan laboral for di dia 1 di januari 2020 y particularmente di 
ki forma esakinan a termina. 


Pues, DAO ta haci un yamada na tur trahador cu nan relacion laboral a 
termina desde | di januari 2020 pa registra di forma digital. Aki’ bou por 
encontra e link pa registra. 

Informacion di tur persona lo wordo trata cu maximo cautela y ta 
confidencial. 


Click riba e link pa registra. Bo por escoge entre Papiamento, Ingles y 
Spano: 

Link Papiamento: https://www.surveymonkey.com/r/Pap-DAO 

Link English: https://www.surveymonkey.com/r/Eng-DAO 

Link Spanish: https: //www.surveymonkey.com/r/Esp_DAO 


Si acaso bo persona tin pregunta of no por registra di forma digital por 
tuma contacto cu Bureau Arbeidsmarktonderzoek via e-mail simon. 


brete @aruba.gov.aw of dao.arbeidsmarktaruba@ gmail.com of por yama 
riba number di telefon 523-7718. 


Finalmente, DAO ta informa cu den caso di un conflicto laboral por tuma 
contacto libremente cu Departamento di Conflicto y Retiro via e-mail dao. 
arbeidsgeschillen@ gmail.com of por yama riba number di telefon 523- 
7720 pa un cita. 





Booshi Wever di UPP: 

Sin transparencia no por tin union y sin 


union nos ta perde nos status aparte 


ARUBA parce di ta mas dividi cu 
nunca. Siman pasa diaranson, nos Prome 
Minister a reuni cu partidonan politico 
cu a participa n'e ultimo eleccion y a 
pesar cu e contenido di e condicionnan 
Hulandes no tabata conoci, partidonan 
politico a uni pa defende e causa Arubano 
cu t'e Status Aparte. 


UPP porcierto tabata e unico partido cu a 
haci entrega di un documento, un “position 
paper” cu splicacion di e posicion di nos 
partido encuanto e situacion actual, segun 
Booshi Wever. 


Durante e supuesto “cumbre” aki, Prome 
Minister Evelyn Wever Croes a bisa cu 
e no por duna posicion di Gobierno di 
Aruba ainda. Remarcabel ta cu na ningun 
instante Minister President tabatin e 
gentilesa di a informa e presentenan, 
cu un rato despues e lo ta saliendo pa 
Hulanda p’asina ta presente na reunion di 
diabierna dia 10 di juli. 


UPP a duna oido n’e peticion p’e cumbre 
politico a pesar di tin cierto reservanan. 
Motibo di e reservanan tabatin di 
haber cu e temor di wordo “voor het 
karretje gespannen”, esta cu e cumbre 
probablemente lo mester a fungi como un 
sorto di “smoke screen” pa por convence 
Hulanda cu tin un proceso, pa yega na 
un “algemeen en politiek draagvlak” p'e 
exigencianan Hulandes. 

Pues mientras ta puntra solidarismo, n’e 
mesun momento ta tene hopi cos scondi 
manera por ehempel e hecho cu no ta di 
awor deliberacionnan cu Hulanda tabata 
andando. 


Na momento cu e prome documentonan 
a leak, esta e “landenpakket”, nos di UPP 
a bira mas preocupa, mirando cu nos 
autonomia, nos Status Aparte, e klomp1 
di diamante, ta wordo menasa. Es mas 
despues cu e documento oficial, via di 
Parlamento Hulandes a bira mas conoci, 
pa nos a bira con cla cu di berdad e 
intencion di Hulanda ta pa re-colonisa e 
islanan aki. 


Algo cu UPP a bin ta adverti for di basta 
tempo caba. Es mas, banda di ta habraca 
nos autonomia, e intencionnan di Hulanda 
ta parce di bay den direccion di caba cu e 
pueblo Arubano, e identidad Arubano por 
completo, mescos cu ta bin ta sosodiendo 
na Bonaire. 


E intencion di e reunionnan di diaranson 
ultimo tabatin e intencion pa crea e union 
necesario pa por negocia cu Hulanda, pero 
despues di a tuma nota di declaracionnan 
hacı dor di sr. Raymond Knops y dor di 
Min-Pres nos ta mas preocupa cu nunca 
p’e futuro di nos Status Aparte. 

UPP ta di opinion cu enbes di union, e 
deliberacion na Hulanda a ocaciona mas 
division. Un division cu a bira obvio 
ora cu Secretario di Estado, Raymond 
Knops magistralmente a tira culpa di e 
debacle financiero riba partido AVP(OR), 
dunando POREDmep un rosea politico. 


Mientras cu di e forma aki nos no ta 
realisa, cu Raymond Knops ta laba cabes 
di Hulanda, cu tambe ta complice den e 
desaster financiero cu nos pais ta pasando 
aden. Enbes cu nos hendenan wak kico 
realmente Knops y Hulanda ta haciendo, 
nos ta sinta kibra otro aki na Aruba. 

Di un banda euforia, no pa loke a wordo 
logra, pero euforia pasobra Knops a colga 
Gabinete Mike Eman I y II, mientras di 
otro banda esnan cu ta para tras di Mike 
Eman y AVP ta purba di acusa e gabinete 
actual di t”esun cu ta entrega autonomia 
na Hulanda. 

E desaroyo akı ta pas precies den e intento 
Hulandes pa crea division y surgi como 
e gran vencedor cu a acumula un poder 
casi absoluto. 

E gran perdedor den tur esaki lo bay t'e 
ARUBIANO. E ARUBIANO t'esun cu 
ta bay sufri, pasobra e tin di paga p’e 
fiesta cu e no tabata parti di dje. 

Tanto tempo di AVP(OR) y awor esun 
di POREDmep. Tristo e situacion aki, 
si nos mira p.e. cu ya caba e Gobierno 
actual a flexibilisa importacion di mas 
trahadornan stranhero, loke cu Prome 
Minister mes a reconoce. 





E medida aki ta surgi como un di e 
condicionnan Hulandes pa haci mas facil 
pa mas hende bin establece na Aruba. 


Admitiendo cu ya caba a elimina tur 
“BELEMMERINGEN” p'e trahador 
stranhero y bayendo di acuerdo cu famia 
di e “rijksgenoten” ta “van rechtswege 
toegelaten” e ARUBIANO lo no ta 
riba “highway 2 hell”, pero riba e 
“SPEEDWAY 2 HELL”!! 

Y pa colmo esakinan ta bay empugna 
cu loke cu Hulanda mes a acorda cu 
Nacionnan Uni na 1954!! 


N’e momentonan aki no tin suficiente 
trabou ni pa ARUBIANONAN ni p'esnan 
estableci aki na Aruba. Anto sin cu bin cu 
ningun clase di proyecto, kier bay agilisa 
mas binimento di mas hende di afo. 
Realmente e intencion n’e momentonan 
aki parce di ta pa nos caba cu loke nos ta 
considera ARUBIANO. 

UPP ta di opinion cue ARUBIANO, esun 
cu a lanta e pais aki y pone tur hende bin 
haya un biba aki, ta wordo stigmatisa. Ta 
wordo poni riba e altar di sacrifico, tanto 
pa Hulanda su exigencianan y tambe 
p esnan cu ta simpatisa Hulanda. 

Sı ARUBIANONAN no lanta para, nos 
por wel lubida autonomia, Status Aparte, 
Betico Croes, nos Bandera y Himno, lider 
partido UPP, Booshi Wever a conclui. 

Dr. Milly Lacle, sirbiendo e comunidad cu conocemento y compasion 








Dr. Milly Lacle, un Psicologo Holistico 
& Hypnotherapista, awor ta brindando 
servicio na pashentnan den su practica 





nobo na Katunastraat 9, Ponton 


Dr. Lacle ta un intuitivo di dolor emocional. E ta cuida su 
pashentnan cu gentilesa y guia nan den un ruta di paz interno, cual 
ta mas importante cu nunca den e momentonan turbulentenan 
cu nos ta bibando actualmente. 

El a obtene su diploma di Psicologia na Columbus University 
na Panama hunto cu un Masters den Salud Mental na University 
of Leon, Spaña. 


E ta un Hypnotherapista certifica por medio di American Board 
of Hypnotherapy y National Guild of Hypnotists, manera tambe 
un Master Hypnotist por medio di Banyan Hypnosis Center, den 
ambos e 7th Path Self Hypnosis manera tambe programanan di 
Sth Path Hypnosis. Adicionalmente, e tin licensia pa su practica 
pa Neuro-Linguistic Programming por medio di NLP Life 
Training. 


Naci na El Salvador y lanta na Panama, dr. Lacle ta yama Aruba 
su cas pa 26 aña caba, y e ta ofrece su servicionan na Ingles, 
Spaño y Papiamento. E ta specialmente interesa den muchanan 
cu ta sufri di problema cu comportacion. 


“Cu cada oportunidad pa wak mi pashentnan, mi meta ta 
permanece mescos,” e ta splica, “cual ta ofrece un espacio y 
metodo cu ta yega na un cura permanente. Mi mision ta pa 
inspira y laga cada persona haya e poder cu nan tin, pa discubri 
nan necesidadnan real, y pa wordo fascina pa nan originalidad. 
Mi promesa na mi pashentnan ta pa ofrece comprendimento sin 
husga y pa yuda nan yega na paz mental. Mi ta dedica mi mes 
totalmente na confidencialidad, y mi ta agradecido p’e regalo di 
confiansa.” 


Dr. Lacle su meta principal a cuminsa na Clinica Miseracordia 
na San Nicolas cu Dr. Carlin Brown, kende a specialisa den 
medicina holistico y alternativo. E semper tabata interesa den 
e tema anto a asisti dr. Brown na trata e causanan enbes di e 
sintomanan di su pashentnan. Den e ultimo 20 aña, e tabata hopi 
envolvi activamente cu recursonan humano den negoshinan di 
su famia, anto a completa su estudio multi faceto y interesante 
banda di su yiunan. 

E ta splica cu hopi hende ta hopi cansa di ta cansa, y pa falta 
di un cura specifico, nan ta keda bishita dokter, sperando pa un 
acto milagroso of cambio. 

















“Esaki t’e tipo di pashent cu lo ricibi bon yudansa for di mi,” dr. 
Lacle ta splica, “Ora cu tur otro alternativa ta faya, mi practica 
ta un bon opcion. Si a caso mi pashentnan no ta satisfecho cu 
resultadonan di mi tratamento, nan por semper haya un refund 
riba nan dolor,” e ta expresa. 


Pashentnan cu ta busca paz mental y paz interior mester realisa 
cu esaki ta den nan sistema caba, e ta presente caba, y tur loke 
nos tin cu haci ta mishi cu ne, pero hopi tempran den bida pa 
motibo di un experiencia traumatico — anto esaki por ta un 
insulto of accidente, un incidente of un perdida — nos ta cuminsa 
na crea murayanan pa protehe nos mes di nos banda vunerabel, 
algun hasta 

ta subi di peso pa tin mas proteccion, y nos ta biba nos bida tras 
di diferente nivel di defensa, cual ta naturalmente preveni nos 
pa conecta cu otro persona den un manera hopi mas significante. 


Si bo ta experiencia retonan fisico of emocional, manera 
ansiedad, no por drumi bon, nervio, s1 bo curpa ta bira cayente 
liher, si bo ta medica bo mes of bebe excesivamente, si bo ta 
negativo of hopi sensitivo, of depresivo, dr. Milly Lacle ta invita 
bo pa bishita su website www.millylacle.com. 

E ta bisa cu su pashentnan, ta dedica nan mes na un maximo 
di 6 bishita, sin uzo di medicacion, e ta siña su pashentnan 
maneranan nobo pa trata cu stress, cu resultadonan excelente 
garantisa. 

Auto a pasa los varios tiro riba 
cas den Dr Schaepmanstraat 


DIALUNA anochi pasa di 9or, a drenta informacion 
cu tin un tiramento na San Nicolas. Polis a sali pura 
for di warda pa bay na Dr Schaepmanstraat. Na 
yegada a atende cu esnan n'e cas. Ta un cas unda 
hende conoci pa Polis ta biba. 

Nan a splica cu ta dos tiro a los riba e cas. Un auto 
shinishi parce a los e tironan. Polis presenta a 


confirma e daño cometi p’e tironan. 


A pidi presencia di Recherche y tambe a pidi presencia 
di Cuerpo Tecnico di Polis. A cera e caminda riba un 
distancia p'asina evita pasada di trafico. No por a 
duna number di auto of otro indicacion. No a herida 
ningun hende. Mas bien e perforacion a causa daño 


re porta di glas na entrada. 

KICO TA AUTONOMIA? 





Lë 
Aus ‘ora 
LH 


Funeral Home 


“Señor ta mi wardador, mi'n tin falta di nada 
Den cunucu di yerba berde e ta ponemisosega. 
E ta hibaminaawatrankil, 

Pa mi bolbehañaforsa”. 

Salmo: 23 


Nos ta anuncia fayecimento di: 


Kwei Heung Sue-Chui 
Viuda di George Hugh Sue 


*27-05-1936 - T08-07-2020 


Na nomber di 

Yiunan: Yuk Ming & Yuk Wah Yee 

tChi Kin Cheung 

Michael &AizhenHugh Sue 
Raymond, Robert, Ramona, Ronald 
Lisa, Alicia 

Stephanie, Savina, Sammir 


Nieto(a)nan: 


Human: Tse LapTsui 


Bisanieto(a)nan, Primo(a)nan, Amigo(a)nan, Tanta y 
Omonanna Aruba, St.Maarten, China, New York, Canada, 
Singaporey demasfamianan: Chui, Sue, Yee, Hugh, Yau, 
Zhong, Tsui 


Ta invita pa asistinaacto di entiero cu lo tuma lugar 
diahuebs 16 juli 2020 for di 2’or pa 4’or na Aurora 
Funeral Home despues lo sali pa santana Central Sabana 
Basora. 


“Señor ta mi wardador, mi'n tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haña forsa”. 

Salmo: 23 


Nos ta anuncia fayecimento di: 


Clementia Petra Julen 
*23-11-1941 - t12-07-2020 


Acto di entiero lo wordo anuncia despues. 


AWEMainta 


Rial 
Aufora 
Do QI 
Funeral Home Q Crematory 


Laga tur loketa spera mi ta bunita 
Laga tur locual cu mi encontranacaminda ta bunita 
Laga tur locual cu mi lagaatras ta bunita y 
Lagaesakinan termina den buniteza 


Cu inmenso tristeza den nos curason pero agradecido 
pa tur loke nos a comparti cu ne nos ta anuncia 
fayecimento di: 


Philomena Feliciano-Peña 


Mihor conocicomo: “Mirna” 
*27-07-1948 - t12-07-2020 


Acto di entiero lo wordo anuncia despues. 


Ko 
Aufora 
Do LR 
Faneral Home & Crematory 


Gradicimento 
Pa medio di esaki, famiaWinklaar kier a gradici tur esnan 
cu di un manera of otro a mustra nan atenshon y a 
sostenefamiaduranteenfermedad y entiero di nos 
querida mama, wela y bisawela: 


Eulogia Bibiana Winklaar-Boezem 


Mihor conoci como Joya 


Un danki ta bai na: 
Huisartsenpraktijk Drs. l. Algera. 
EspecialmenteDokterRasmijn 
WitGeleKruis 
Personal di AfdelingGeriatrie di Dr. Horacio Oduber 
Hospitaal 
Heart Clinic Aruba 
Tur cu a jamadunacondolencia y forsa via medionan social 
Famia y conocirnannaCorsow, Boneiro, Costa Rica y Hulanda 
Tur cu a manda flor 
Boy Antoin pa subunitarelato den 
“Boneriano” dedicananos mama stima 
e Aurora Funeral Home pa e bon servicio 
Bosomuestra di atenshon y sosten a nificahopi y tabata 
di gran consuelo pa nos. Lo tin un santo sacrificio di 
misadiarason 15 di juli pa 7'or di anochina Misa Pro 
Cathedral Oranjestad. 


Na nomber di jyiunan, nietonan, bisanietonan y demas 
famia. 














Pa: Atan Lee 


Di: Movimiento Futuro pa un Aruba nobo 


ORA un persona o pais por para riba su mes y 
tuma su propio desicionnan. Pa un persona o 
pais por tuma su propio desicionnan, e mester 
tin FONDO (placa). 

Grita, zapatia, insulta, ofende, critica, yama 
pa colinisador etc. no ta yuda na nada, mester 
wak den propio cas prome kico a bay robez 
cu ya for di 6 aña pasa Aruba a perde su 
autonomia, ora cu e ley di LAft a ser pasa y 
laga e control financiero completamente den 
man di Hulanda. E Gobierno actual a sufri 3 
aña pe no ricibi un “aanwijzing”. 


For di Hulanda señor Quito Nicolaas tur dia 
ta grita pa no entrega autonomia, pero Quito 
tin añanan ta bibando na Hulanda y no sa 
den kico nos pueblo ta pasando aden y e ta 
bibando dushi dushi di tur loke Hulanda ta 
ofrece su ciudadanonan. 


Na Corsou matutino Extra a tene un 
encuesta y 80% di e poblacion ta desea pa 
Corsou bira un gemeente. Nan ta pasa den 
mesun situacionnan cu nos pais, na unda 
politiconan corupto, hasta a bay sera y tin bou 
investigacion, y a caba cu tur nan placa. 
Politiconan elite aki na Aruba cueste loke 
cueste ta sigui defende e autonomia, sin 
pensa cu ta nan t’e culpablenan mas grandi di 
a laga nos pais sin ningun reserve financiero. 
Tur placa a ser usa pa: 

Paga pensionnan miyonario na politiconan, 
cu a penas 45 aña pa Ministro y 50 aña pa 
Parlamententarionan. 


Pregunta ta surgi si na momento cu nan a 
yega n’e edadnan aki y ainda tabata ocupa un 
posicion como tal cu nan a cobra e pensioen 
tambe? Esaki pueblo ta desea pa haya sa. 
Overbrugginstoelage miyonario cada 4 ana, 
sea como Ministro o Parlamentario. 
Fabornan na amigo y famianan den tur 
Gobierno. 

Curupcion, mas corupcion, politiconan 
investiga, sera y ainda tin mas caso. Corda 
cu t’e mesun politiconan ta insulta otro di ta 
ladron y corupto. 

Companianan di Gobierno casi declara falliet. 
Otronan reserva financiero ta cabando. Nos 
moneda a punto di perde su balor. 

Un debe grandi di riba 8 biyon cu ningun 
Gobierno por paga. Un pais pober y cu 
hendenan pober. 


Pueblo ken a goza di e famoso autonomia? 
Pueblo no, pero politiconan elite. Na kico e 
autonamia a sirbi nos pueblo? Pa politiconan 
bira miyonario. Nos lucha ta sigui. 











“Mi a habri mi halananbunita y silenciosamente a bula 
bay na mi lugarcerca Tata Celestial. Ey no tin dolor 
nisufrimento, sinopaz y alegria. Di einan mi lo cuida tur 
esnan cu mi ta stima. 

Tene mi semper den bosocurason. 





Cu inmenso dolor na nos curason pero conforme cu Dios 
su bolutad, nos ta anuncia fayecimento di nos yiu, 
ruman, primo y amigo : 





Jeandre Jovano Tromp 
Naci 25 april 2002 
Cariñosamente jama Dody of Dotchi 


Na nomber di su 
Mayornan: 
Rumannan: 


Juan y Yolanda Tromp-Figaroa 
Jean Carlos Tromp 

Jayly Tromp 

Wel(a): Luis y Anita Figaroa 

tPedro Benedicto Tromp 

tPetra Tromp-Wolff 

Maria Y Ursell Damon y famia 
Glenda y Luis Eckmeyer y famia 
Diana Tromp y famia 

Maria y Willem v. Vugt y fama 
Nicolasa Tromp y famia 
tTheresita y t NadyMartinus y famia 
Alberta Tromp y famia 

Rosa Tromp y famia 

Anna Tromp y famia 

Carmen Tromp y famia 

Filomena, Maikel Maduro y famia 
Thea Tromp y famia 

Rena Tromp y famia 


Tantanan: 


Omonan: Victor, Eda Tromp-Duarte y famia 
Ricardo Figaroa 
Ronny Figaroa 

Madrina; 


Padrino: 


Maria van Vugt 
Willem van Vugt 


Primo y primanan cu ta muchohopi pa menciona 


Christina Boekhoudt 
NasipBislip 


Amiga stima: 
Mihor amigo: 


Companeronan di Colegio Arubanoklas H4J y tur suotro 
amigo(a)nan cu tamucho pa mensiona,docentenan di 
Colegio Arubano y La Salle College. 


Demas famia: Tromp, Figaroa, Damon, Yarzagaray, 
Eckmeyer, Wolff, Maduro, Van Vugt, Alders, van Tholen, 
Ruiz, Martinus, Petrocchi, Salazar, Duarte, Keulen, Jansen, 
Doherty, Werleman. 


Ta pidiencaresidamentesi por bin natrahealegre y nos ta 
pidinosdisculpa cu nos no por ricibibishita di condolen- 


Cianacas. 


Acto di entiero lo wordoanunciadespues. 








Gradicimento/ Invitashon 


Pa medio di esakifamia kier a gradici tur esnan cu di un 
manera of otro a mustra nan atenshon y a duna nos sosten 
durante fayecimento y entiero di nos di funtostima 


Clinton George Franken 
“Djo” of “Modjo” 
Gradicimento ta bai na tur esnan cu a manda flor, 
jamadanan, whatsapp. Na Dr. Chaudhry, Dr. Cuba, Dr. 
Daryanani, Dr. Ponson, afdelingDialise, personal di 
Ambulance pa nan servicio y asistencia, Team di Energy 


y TBS Brassband. Muy especial nasuayudante Aziza Pena. 


Na tur cu tawatapresentena e momentonandificil. Na 
Aurora Funeral Home pa nan super exellenteservicio y 
trato. Danki for di profundo di noscurazonbosoatenshon 
y presenciatawata un gran Consuelo pa nos. 

Nos ta invita pa compananosna 3 santo sacrificio di misa 
cu lo tumalugar: 

Diamars 14 juli 2020 pa 5:30 naKapel di Alto Vista, 
diabierna 17 juli 2020 pa 6:30 y diasabra 18 juli 2020 pa 
7‘or namisa St. Anna na Noord. 

Productor local Steve Andreas cu 
fema nobo lansa internacional 














E hoben talentoso Arubiano, Stefan Bartels 
Daal conoci como “Steve Andreas” a lansa 
un otro tema musical titula “SLOW” hunto 
cu artistanan internacional ’ Unknown 
Brain” y cantantenan ‘Laurell’ y ‘Hap’. 


Unknow Brain ta un Duo DJ 
internacionalmente conoci for di Alemania 
y 

e cantantenan Laurell y Hai ta bin for di 
UK. 


E track “SLOW” aki tambe a wordo lansa 
via e plataforma internacional “Spinnin 
Records” un di e dance labelnan mas grandi 
di mundo cumpra despues pa Warner 
Music (USA). 

No mucho tempo pasa riba e mesun 
plataforma internacional “Spinnin records” 
aki Steve Andreas a lansa hunto cu DJ 
CHUCKIE e cancion “Latino” te cu por 
scuche vía media radial y digital reconoci 
rond mundo. 


Diferente DJ renombra tanto riba nivel 
nacional como tambe internacional ta 
tocando y support “Latino”. DJ nan manera 
David Guetta, Hardwell, Sunnery James & 
Ryan Marciano, Kriss Kross y mucho mas! 


Steve Andreas ta bou maneho di Elite 
Empire Entertainment y ta firma cu Music 
All Stars publishing Spinnin Records. 
Mester menciona e mesun label cu Afro 
Bros tambe ta forma parti di dje y mucho 
mas. P’e mercado local tambe a caba di 
lansa un cancion hunto cu Jeon, Issa Beach 
y TY cu yama “Spula Krijt”. 

Por sigi Steve Andreas riba tur su canalnan 
di social media, pa tur informacion di su 
bookings, releases y mas musica! 

Ta spera cu e publico ricibi e cancion nan 
aki den bon forma. “Music is Life’. 

E unico corant GRATIS 


Abona awo 
Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


ra 


Like us on: | 
facebook. 






















Like nos riba facebook 


Keda up to date y liKe nos riba facebook 
WWW .facebook.com/awemainta 


Subi riba nos website 


WWW.awemainta.com 





AWEMainta completamente 


DIGITAL 











